Suchinthana/ta-wikipedia huggingface dataset:
மரியம் உசு-சமானி

மரியம் உசு-சமானி பேகம் சாகிபா அல்லது இராசகுமாரி ஈரா குன்வாரி அல்லது உருக்மாவதி சாகிபா அல்லது அர்கா பாய் (मारियम उज़-ज़मानी बेगम साहिबा அல்லது राजकुमारी हिरा कुंवरी அல்லது रुक्मावती साहिबा அல்லது हर्खाबाई, பாரசீகம்: مریم الزمانی بیگم صاحبہ) என்பவர் முகலாயப் பேரரசரான அக்பரைத் திருமணம் செய்த பின்பு, முகலாயப் பேரரசி ஆன இராசபுத்திர இளவரசி ஆவார். மரியம் உசு-சமானி ஆம்பெரின் அரசரான பிஹரி மாலின் மூத்த மகளான ஹர்கா பாய் என்ற எயரில் பிறந்தார். இவர் பேரரசர் சகாங்கீரின் தாயும் ஆவார்.

முகலாய வரலாற்றில் இவர் பெயர் மரியம் உசு-சமானி என்றே பதிவாகியுள்ளது. இதனாலேயே இலாகூரின் அரணமைக்கப்பட்ட நகரத்தில் (இப்போது பாக்கித்தானில் அமைந்துள்ளது.) மரியம் சமானி பேகத்தின் பெயரால் பள்ளிவாசல் ஒன்று கட்டப்பட்டுள்ளது. இந்தப் பள்ளிவாசல் மரியம் உசு-சமானியின் மகனான சகாங்கீரால் கட்டப்பட்டது.

வாழ்க்கை 
இராசகுமாரி ஈரா குன்வாரி பேரரசர் அக்பரை பெப்ரவரி 6, 1562 இல் இந்தியாவில் இராச்சசுத்தானிலுள்ள சம்பார் எனும் இடத்தில் திருமணம் செய்தார். இவர் பேரரசர் அக்பரின் மூன்றாவது மனைவியும் ஆவார். பேரரசர் அக்பரின் முதலாவது மனைவி உருக்காயா பேகம் , இரண்டாவது மனைவி சலீமா சுல்தான். திருமணத்தின் பின்பு, இராசகுமாரி ஈரா குன்வாரிக்கு மரியம் உசு-சமானி என்ற பெயர் வழங்கப்பட்டது.

இவர் 1622 ஆம் ஆண்டு இறந்தார்.

சோதா பாய் 
பேரரசர் அக்பரின் மனைவி, சகாங்கீரின் தாய் சோதா பாய் என்று அறியப்பட்டதாகவும் ஒரு பார்வை உண்டு. சகாங்கீரின் வாழ்க்கை வரலாற்றைக் கூறும் துற்கு-இ-சகாங்கிரி என்ற நூலில் சோதா பாய் என்று யாருமே குறிப்பிடப்படவில்லை. அக்பர்நாமாவிலோ முகலாயர் கால வரலாற்றாதாரங்களிலோ மரியம் உசு-சமானிக்குச் 'சோதா பாய்' என்ற பெயர் பயன்படுத்தப்பட்டதாகத் தகவலில்லை.

சிரின் மூசுவியின் கருத்துப்படி, 18 ஆம், 19 ஆம் நூற்றாண்டுகளிலேயே வரலாற்று இலக்கியங்களில் பேரரசர் அக்பரின் மனைவியைக் குறிக்கச் 'சோதா பாய்' என்ற பெயர் பயன்படுத்தப்பட்டுள்ளது. இம்தியாசு அகமதின் கருத்துப்படி, பேரரசர் அக்பரின் மனைவிக்குச் 'சோதா அக்பர்' எனும் பெயர் முதன்முறையாக அன்னல்சு அண்டு ஆண்டிக்குட்டீசு ஆப் இராச்சசுத்தான் என்ற நூலில் பயன்படுத்தப்பட்டுள்ளது.

திரைப்படத்தில் 
 சோதா அக்பர் எனும் திரைப்படத்தில் சோதா பாய் பேரரசர் அக்பரின் மனைவியாகக் குறிப்பிடப்பட்டுள்ளார். இத்திரைப்படத்தில் சோதா பாயாக ஐசுவர்யா இராய் நடித்திருந்தார்.

இவற்றையும் பார்க்க 
 பேரரசர் அக்பர்
 ஜோதா அக்பர்

மேற்கோள்கள் 

அரசிகள்
1542 பிறப்புகள்
1623 இறப்புகள்
அக்பர்
இந்திய அரச குடும்பப் பெண்கள்
எல்லா எழுத்து

எல்லா எழுத்து (pangram, கிரேக்கம்: παν γράμμα, pan gramma, "எல்லா எழுத்து") அல்லது முழு அரிச்சுவடி வாக்கியம் என்பது ஒரு மொழியின் அரிச்சுவடியிலுள்ள அனைத்து எழுத்துக்களாலும் அமைக்கப்பட்ட சொற்றொடரைக் குறிக்கும். இது அச்செழுத்தின் வடிவத்தை காட்ட, அச்செழுத்து கருவியை பரிசோதிக்க, கையெழுத்து, வனப்பெழுத்து மற்றும் தட்டச்சுத் திறனை வளர்க்கவென பாவிக்கப்பட்டது. சில எடுத்துக் காட்டுகள்:

 ஆங்கிலத்தில், "The quick brown fox jumps over the lazy dog" (எல்லா 26 எழுத்துக்களும்).
 டச்சு மொழி, "Lynx c.q. vos prikt bh: dag zwemjuf!" (26 எழுத்து சிறப்பு சொற்றொடர் எல்லா 26 எழுத்துக்களுடன்).
 இடாய்ச்சு மொழியில், "Victor jagt zwölf Boxkämpfer quer über den großen Sylter Deich".
 பிரெஞ்சு மொழியில், "Portez ce vieux whisky au juge blond qui fume" (எல்லா 26 எழுத்துக்களும்).

குறிப்புகள்

வெளி இணைப்புகள் 

Pangram finder within any text
List of pangrams | Clagnut
Fun With Words: Pangrams

சொல் விளையாட்டுக்கள்
அச்சுக்கலை
சிங்கப்பூர் தமிழ்த் திரைப்படத்துறை

சிங்கப்பூர் தமிழ்த் திரைப்படத்துறை (Singapore Tamil Cinema) என்பது சிங்கப்பூர் நாட்டில் தயாரிக்கப்படும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். 2008 ஆம் ஆண்டு வெளியான மை மேஜிக் என்ற திரைப்படம் சிங்கப்பூர் நாட்டின் சார்பில் 2009 ஆம் ஆண்டிற்கான கான் திரைப்பட விருதிற்கு அனுப்பப்பட்ட முதல் திரைப்படம் ஆகும். தமிழை ஆட்சி மொழியாகக் கொண்ட சிங்கப்பூரில் தமிழ்த் திரைப்படத்துறை வளர்ச்சியடைந்து வருகிறது.

சிங்கப்பூர்த் தமிழ்த் திரைப்படங்களின் பட்டியல்

2008

2010

மேற்கோள்கள்

+
மணியம் மூர்த்தி

மணியம் மூர்த்தி, (”முகமது அப்துல்லா”), எவரஸ்ட் சிகரத்தில் ஏறிய, மலேசிய நாட்டின் முதலாம் நபர் இவரே. மலேசிய இராணுவத்தில் பணியாற்றிய, இவர் ஓர் மலேசியத் தமிழர் ஆவார். மலேசிய இந்துவாக பிறந்தாலும், இசுலாமிய சடங்கின்படி அடக்கம் செய்யப்பட்டார். இவர் மனைவி இதற்கெதிராக வழக்குத் தொடர்ந்திருந்தாலும், இவர் இசுலாமியராக மாறியதாகக் கூறப்படுகிறது.. இது தொடர்பான வழக்கு மலேசிய நீதிமன்றத்தில் நடைபெற்றது. இவருக்குப் பின் எவரெஸ்ட் சிகரத்தில் ஏறிய இருவரும் மலேசியத் தமிழர்கள் ஆவர்.

மேற்கோள்கள்

மலேசியத் தமிழர்
மலேசிய இந்தியர்கள்
2005 இறப்புகள்
மலையேற்ற வீரர்கள்
ஆபாவாணன்

ஆபாவாணன் (Aabavanan) தமிழ்த் திரைப்பட தயாரிப்பாளராவார். கதையாசிரியர், வசன எழுத்தாளர், பாடலாசிரியர், பாடகர் எனப் பன்முகங்களில் இயங்கினார். குமாரபாளையத்திற்கு அருகிலுள்ள தேவூர் என்ற ஊரில் பிறந்தார். இவரின் தந்தை ஆறுமுகம், தாயார் பாவாயி என்பவர்களாவர். இயற்பெயர் மதிவாணன். தந்தை தாய் ஆகியோரின் முதல் எழுத்துக்களை எடுத்து ஆபாவாணன் என தன் பெயரை மாற்றிக்கொண்டார்.

திரை வாழ்க்கை 
திரைப்படக்கல்லூரியில் பயின்ற இவர் எடுத்த முதல் படம் ஊமை விழிகள். இதுவே திரைப்படக் கல்லூரி மாணவர்கள் எடுத்த முதல் படமுமாகும். உழவன் மகன், செந்தூரப்பூவே, தாய் நாடு, இணைந்த கைகள், காவியத் தலைவன், முற்றுகை, கருப்பு ரோஜா  முதலான படங்களை தயாரித்திருக்கிறார். மனோஜ்-கியான் என்ற இரட்டையரை (இசையமைப்பாளர்களை) ஊமை விழிகள் படம் மூலம் தமிழுக்கு அறிமுகம் செய்தார்.

திரைப்பட விபரம்

பங்காற்றிய திரைப்படங்கள் 
ஊமை விழிகள் (1986 திரைப்படம்)
உழவன் மகன் (திரைப்படம்)
செந்தூரப்பூவே
இணைந்த கைகள்
அண்ணன் என்னடா தம்பி என்னடா
காவியத் தலைவன் (1992 திரைப்படம்)
முற்றுகை (திரைப்படம்)
கருப்பு ரோஜா

இதர பணிகள் 
கங்கா-யமுனா-சரஸ்வதி என்ற நெடுந்தொடரை தொலைக்காட்சிக்காக எடுத்தார். இது ராஜ் தொலைக்காட்சியில் வந்தது.

துணுக்குகள் 
ராம்கி, அருண் பாண்டியன் ஆகியோர் இவருடன் திரைப்படக் கல்லூரியில் படித்தவர்கள். இவர்கள் நடிப்புத்துறையிலும், இவர் இயக்குநர் துறையிலும் பயின்றார்கள்.

ஊமை விழிகள்  படத்தில் "தோல்வி நிலையென நினைத்தால்" , "குடுகுடுத்த கிழவனுக்கு கல்யாண பேச்சு" ஆகிய பாடல்களையும் தம்பி அர்ஜூனா படத்தில் புலிகள் கொஞ்சம் பதுங்கும்போது என்ற பாடலையும் இரண்டு பேர் படத்தில் வரான் வரான் பூச்சாண்டி ரயிலு வண்டியிலே என்ற பாடலை எழுதி பாடியுள்ளார்.

தமிழ் திரையுலகுக்கு டி. டி. எசு என்னும் ஒலி வடிவத்தை தனது கருப்பு ரோஜா படம் மூலம் முதன் முதலாக அறிமுகப்படுத்தினார்.

மேற்கோள்கள்

வெளி இணைப்புகள் 
ஆஸ்திரேலியத் தமிழ் ஒலிபரப்பு கூட்டுத்தாபனத்திற்கு ஆபாவாணன் பேட்டி
நரேசு வலைப்பதிவு

இந்தியத் திரைப்படத் தயாரிப்பாளர்கள்
தமிழ்த் திரைப்படப் பாடலாசிரியர்கள்
வாழும் நபர்கள்
இந்தியத் திரைப்பட இயக்குநர்கள்
நாமக்கல் மாவட்ட நபர்கள்
தமிழ்த் திரைப்பட இயக்குநர்கள்
செய்யூர்

செய்யூர் தமிழ்நாடு, செங்கல்பட்டு மாவட்டத்தில் உள்ள செய்யூர் வட்டத்தின் நிர்வாகத் தலைமையிடம் ஆகும். இது செய்யூர் ஊராட்சியில் அமைந்த செய்யூர் கிராமம், மதுராந்தகத்தில் இருந்து 29 கி.மீ. தொலைவில் உள்ளது. இந்த கிராமம் முந்தைய ஜெயம்கொண்ட சோழபுரம், சேயூர் (Seyur) மற்றும் பேலபுரி (Belapuri) என்று அழைக்கப்பட்டது. 

ஆரம்ப நாட்களில், இந்த பகுதியில் இருந்த ஓர் அடர்ந்த காட்டில் வேட்டையாடும் வழக்கத்தை சோழர்கள் வைத்திருந்திருக்கிறார்கள்.
சோழ மன்னர்கள் ஆட்சிக்காலத்தில் கட்டப்பட்டது செய்யூர் சிவன் கோவில். சிவன் கோவில் அருகில், அவரது குழந்தை அம்சம் கொண்ட முருகன் கோவில் உள்ளது. 

தமிழில் 'சேய்' என்பது  'குழந்தை' எனப் பொருள்படும். முருகனைச் 'சேய்' என்று தொல்காப்பியம் குறிப்பிடுகிறது. முருகன் கோயில் உள்ள இடம் சேயூர். சேயூர் முருகன் உலா, சேயூர் முருகன் பிள்ளைத்தமிழ் ஆகிய நூல்கள் இவ்வூர் முருகன்மீது பாடப்பட்டவை. சேயூர் (பின்னர் செய்யூர்) என்ற பெயராக மருவிற்று.

கந்தசாமி கோவில் அமைந்துள்ள செய்யூர் கிராமத்தின் தோற்றம் குறித்த கதை ஒன்று உள்ளது. கோவில் இராசேந்திர சோழன் மற்றும்  மூன்றாம் குலோத்துங்கன் ஆட்சிக்காலத்தில் கட்டப்பட்டது. செய்யூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.

கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

செங்கல்பட்டு மாவட்டத்திலுள்ள ஊர்களும் நகரங்களும்
சோமண்டார்குடி

சோமண்டார்குடி எனும் அழகிய கிராமம், கள்ளக்குறிச்சி மாவட்டம், சங்கராபுரம் வட்டத்தில் கள்ளக்குறிச்சி அருகே 5 கிமீ தொலைவில் அமைந்துள்ளது.

கோமுகி ஆற்றின் வடகரையில் அமைந்துள்ள இந்த ஊரில்  தொன்மையான அருள்மிகு சோமநாத ஈஸ்வர் உடனுறை லோகாம்பாள் திருக்கோவில் உள்ளது. இக்கோயில் பல நூறு ஆண்டுகளுக்குப் பிறகு தற்போது புதுப்பிக்கப்பட்டு வருகிறது. தமிழர்களின் கலை, பண்பாடு ஆகியவகளைப் பிரதிபலிக்கும் இந்த ஊரில் வாழும் மக்களின் முக்கிய தொழில் விவசாயம் ஆகும். குறிப்பாக கரும்பு, நெல் முக்கியமான சாகுபடிகளாகும்.

இவ்வூரைச் சார்ந்த பண்ணையத்தார் ஞான வள்ளளல் திரு அம்மாவாசியாப்பிள்ளை  அவர்கள் சுதந்திரப் போராட்ட தியாகி, அத்துடன் திரு எஸ்.பி.பச்சையப்பன் ஒரு முறை எம்..எல். ஏ-ஆகவும். திரு எஸ் எஸ்.கலிதீர்த்தான் இருமுறை சட்ட மன்ற  உறுப்பினராாகவும் பணியாற்றி உள்ளனர்.(சங்கராபுரம்). கோமுகி ஆற்றிின் கரைகளில் , அடர்ந்த  மரங்களும்   மணற் பரப்பும்  கொண்டிருந்த கோமுகி ஆறு இன்று களை இழந்து காணப்படுகிறது.இவ்வூரை சார்ந்த திரு க.காமராஜ் தற்போது கள்ளக்குறிச்சி நாடாளுமன்ற உறுப்பினராக தேர்ந்தெடுக்கப்பட்டு சிறப்பாக பணியாற்றி வருகிறார் .இவ்வூரின் சோமநாதர் ஆலயம் கடந்த 
1.05.2015 அன்று மகா கும்பாபிஷேகம் செய்யப்பட்டது .

மேற்கோள்கள்

கள்ளக்குறிச்சி மாவட்டத்திலுள்ள கிராமங்கள்
வர்க்காரி

வர்க்காரி (Varkari)  ( என்பது மகாராட்டிர மாநிலத்தை மையமாகக் கொண்ட ஒரு வைணவ பக்தி இயக்க வாழ்க்கை முறை. மராத்திய மொழியில் வர்க்காரி என்பதற்குப் புனித நடைப்பயணி (பாதயாத்ரீகர்) என்று பொருள். ஒவ்வோர் ஆண்டும் இவர்கள் பண்டரிபுரம் யாத்திரை மேற்கொள்வதால் இப்பெயர் ஏற்பட்டுள்ளது.

வர்க்காரிகள் கிருஷ்ணர் எனப்படும் விட்டலரை வணங்குகின்றனர். ஞானேஸ்வர் (தியானேஸ்வர்), நாமதேவர், துக்காராம், ஏகநாதர் போன்றோர் வர்க்காரி குருக்களில் குறிப்பிடத்தக்கவர்.

வர்க்காரி வாழ்க்கை முறை ஒழுக்கத்தையும் நன்னெறியையும் போதிக்கிறது. ஏகாதசியில் விரதமிருத்தல், மது, புகையிலை ஆகியவற்றைத் தவிர்த்தல், சைவ உணவு முறை போன்றவற்றை வர்க்காரி இயக்கத்தினர் கடைப்பிடிக்கின்றனர்.

பண்டரிபுரம் யாத்திரை

ஆண்டுதோறும் மகாராட்டிராவின் பல்வேறு பகுதியிலிருந்து, விட்டலரின் வர்க்காரி நெறியைப் போற்றும் 10 இலட்சம் பக்தர்கள், ஞானேஸ்வர் சமாதிக் கோயில் உள்ள புனே நகரத்திற்கு அருகில் உள்ள ஆளந்தி மற்றும் தேகுவில் ஒன்று கூடி, 250 கிமீ தொலைவிற்கு கால்நடையாக 20 நாட்கள் பண்டரிபுரம் யாத்திரை மேற்கொள்வர். யாத்திரையின் போது  ஞானேஸ்வர் சிலையை பல்லக்கில் ஏற்றிக் கொண்டு, விட்டலரின் மகிமைகளையும், ஞானேஸ்வர், துக்காராம், நாமதேவர்  போன்ற விட்டலரின் அருள்பெற்ற ஞானிகளின் பெருமைகளையும் இசைக்கருவிகளால் இசைத்தும், பாடியும், ஆடிச் செல்வர். பண்டரிபுரம் யாத்திரை ஆடி மாத ஏகாதசி அன்று பண்டரிபுரத்தில் நிறைவடையும்.

மேற்கோள்கள்

வெளி இணைப்புகள்
 The Varkari Movement

மேலும் படிக்க
  Hinduism and Varkari Sect – Beliefs and Practices

வைணவ அடியார்கள்
பக்தி இயக்கம்
மகாராட்டிரப் பண்பாடு
ஆயிஷா

ஆயிஷா (612-678) முகம்மது நபியின் துணைவியருள் ஒருவர்.இஸ்லாத்தின் அடிப்படையில் ‘உம்முஹாத்துல் முஃமினீன்’(இறைநம்பிக்கையாளர்களின் அன்னையர்)என்றும் அழைக்கப்படுபவர். சித்தீக்கா என்ற சிறப்புப் பெயர் இவருக்கு உண்டு.

பிறப்பு 
அபூபக்கர்(ரலி) உம்மு ரூமான்(ரலி) தம்பதியருக்கு மகளாக மக்காவில் பிறந்தார்கள்.

இவர்களுக்கு மூன்று சகோதரர்களும், இரண்டு சகோதரிகளும் உண்டு. இவர்களில் அப்துர் ரஹ்மான்(ரலி) சொந்த சகோதரர் ஆவார். முஹம்மத் என்பவர் அபூபக்ர் (ரலி) அவர்களின் மூன்றாவது மனைவியான அஸ்மா பின்த் உமைஸ் (ரலி) என்பவருக்குப் பிறந்தவர். அவ்ஃப் இப்னு ஹாரித் (ரலி) என்பவர் பால் குடி சகோதரர் ஆவார். இரண்டு சகோதரிகளும் அபூபக்ர் (ரலி) அவர்களின் மற்ற மனைவியருக்குப் பிறந்தவர்கள். அஸ்மா(ரலி) அவர்கள் கதீலா பின் அப்துல் உஜ்ஜா (குதைலா என்போரும் உண்டு) என்ற முதல் மனைவிக்கும், உம்மு குல்சூம்(ரலி) என்பவர் நான்காவது மனைவி உம்மு ஹபீபா(ரலி) அவர்களுக்கும் பிறந்தவர்கள்.

மேற்கோள்கள்

நபித்தோழியர்
678 இறப்புகள்
குமாரவேலு சந்திரசேகரன்

குமாரவேலு எசு. சந்திரசேகரன் (ஆங்கிலம்: Komaravolu S. Chandrasekharan) (பிறப்பு: 21 நவம்பர் 1920)
சுவிட்சர்லாந்தில் உள்ள சூரிக்கு நகரில் உள்ள உயர்நுட்பக்கல்விக் கழகமாகிய ஈ.டி.எச் (ETH Zurich, Eidgenössische Technische Hochschule Zürich) பணியாற்றி ஓய்வுபெற்ற ஒரு கணிதவியல் பேராசிரியர்; இவர் டாட்டாவின் அடிப்படை ஆய்வுகளுக்கான கல்விக்கழகத்தின் கணிதத் துறையின் தோற்றுநர்களில் ஒருவராவார். இவர் எண் கோட்பாட்டில் கூட்டுமை (summability) பற்றிய ஆய்வுகளில் புகழ் ஈட்டியவர். பதுமசிரீ விருதும்,  சாந்தி சொரூப்பு பட்நாகர் விருதும், இராமானுசன் பதக்கமும் வென்றவர். இவர் டாட்டா அடிப்படை ஆய்வுகளுக்கான கல்விக்கழகத்தின் (டி.ஐ.எவ்.ஆர், TIFR) பெருமையப் பேராளராக (Honorary Fellow) உள்ளார்.

சந்திரசேகரன் ஆந்திரப்பிரதேசத்தில் உள்ள பாப்பட்லா என்னும் ஊரில் உள்ள பள்ளியில் படித்தார். பின்னர் சென்னையில் உள்ள பிரசிடென்சி கல்லூரியில் கணிதத்தில் முதுகலைப் பட்டமும், சென்னைப் பல்கலைக்கழத்தில் 1942 இல் கே. ஆனந்தராவ் நெறியாளுமையில் முனைவர் பட்டமும் (பி.எச்டி) பெற்றார்.

சந்திரசேகரன், அமெரிக்காவில் நியூஜெர்சி மாநிலத்தில், பிரின்சிட்டனில் உள்ள முன்னோடு ஆய்வுகளுக்கான கழகத்தில் ([Institute for Advanced Study, Princeton) இருந்தபொழுது ஓமி பாபா (Homi Bhabha) அழைப்பின் பேரில் டாட்டா ஆய்வுக்கழகத்தில் வந்து சேர்ந்தார். உலகின் பல அறிஞர்களை டாட்டா ஆய்வுக்கழகத்தில் வந்து உரையாற்ற வைத்தார். 1965 இல் ஹோமி பாபா ஒரு வானூர்தித் தீநேர்ச்சியில் இறந்து போன பின்பு, டாட்டா ஆய்வுக் கழகத்தை விட்டுவிட்டு சுவிட்சர்லாந்தில், சூரிக்கு நகரத்தில் உள்ள ஈ.டி.எச் என்னும் உயர்நுட்பக் கல்விக்கழகத்தில் சேர்ந்தார் , பின்பு அங்கிருந்து 1988 இல் ஓய்வு பெற்றார்

அடிக்குறிப்புகள்

உசாத்துணை
 - India's who is who

வெளியிணைப்புகள்
 

இந்தியக் கணிதவியலாளர்கள்
தமிழ் அறிவியலாளர்கள்
சாந்தி ஸ்வரூப் பட்நாகர் விருது பெற்றவர்கள்
வாழும் நபர்கள்
1920 பிறப்புகள்
2017 இறப்புகள்
இலக்கியம் மற்றும் கல்வியில் பத்மசிறீ விருது பெற்றவர்கள்
ஆலங்குடி இராமச்சந்திரன்

ஆலங்குடி இராமச்சந்திரன் (சூன் 22, 1912 - சூன் 15, 1975) தமிழ்நாட்டைச் சேர்ந்த கடம் கலைஞர் ஆவார். இவர், செம்பை வைத்தியநாத பாகவதர், ஜி. என். பாலசுப்பிரமணியம், மதுரை மணி ஐயர் போன்ற புகழ்மிக்க கருநாடக இசைப் பாடகர்களுக்கு பக்க வாத்தியமாக கடம் வாசித்திருக்கிறார்.

மேற்கோள்கள்

வெளியிணைப்புகள் 
 ஆலங்குடி இராமச்சந்திரன், 'சுருதி' இணைய இதழ்

கடம் இசைக் கலைஞர்கள்
1912 பிறப்புகள்
1975 இறப்புகள்
20 ஆம் நூற்றாண்டுக் கருநாடக இசைக் கலைஞர்கள்
இராமன் பரிமளா

இராமன் பரிமளா (Raman Parimala, பிறப்பு: நவம்பர் 21, 1948) ஓர் இந்திய கணிதவியலாளர். இவர் இயற்கணிதத் துறையில் (algebra) செய்த ஆய்வுகளுக்காக புகழ்பெற்றவர். இவர் அமெரிக்காவில் உள்ள எமறி பல்கலைக்கழகத்தில் பேராசிரியராக உள்ளார். இப்பொறுப்புக்கு முன்பு பல ஆண்டுகளாக இந்தியாவில் மும்பையில் உள்ள  டாட்டா அடிப்படை ஆய்வுக் கழகத்தில் (டி.ஐ.எவ்.ஆர்) இருந்தார்.

பின்புலம் 
பரிமளா இந்தியாவில் தமிழ்நாட்டில் வளர்ந்தார். சாரதா வித்தியாலயா பெண்கள் உயர்நிலைப்பள்ளியில் பயின்று,  சென்னையில் உள்ள இசிட்டெல்லா மாரிசுக் கல்லூரியில் பயின்று 1970 ஆம் ஆண்டு சென்னைப் பல்கலைக்கழத்தில் அறிவியல் முதுநிலைப் பட்டம் பெற்றார். பின்னர் டாட்டா அடிப்படை ஆய்வுக் கழகத்தில் நெறியாளர் இரா. சிறீதரனிடம் பயின்று மும்பைப் பல்கலைக்கழகத்தில் 1976 ஆம் ஆண்டு முனைவர் பட்டம் பெற்றார்

சில ஆய்வுக் கட்டுரைகள்
 Galois cohomology of the Classical groups over fields of cohomological dimension≦ 2, E Bayer-Fluckiger, R Parimala - Inventiones mathematicae, 1995 - Springer
 Hermitian analogue of a theorem of Springer, R Parimala, R. Sridharan, V Suresh - Journal of Algebra, 2001 - Elsevier
 Classical groups and the Hasse principle, E Bayer-Fluckiger, R Parimala - Annals of Mathematics, 1998 - jstor.org

பெருமைகள், பரிசுகள் 
பரிமளா சூரிக்கல் 1994 இல்  நடந்த அனைத்துலக கணிதவியலாளர்கள் பேராயத்தில் அழைப்புப் பேச்சாளராக இருந்தார்; 2010 ஆம் ஆண்டும் ஐதராபாத்தில் நடந்த பேராயத்தில் சிறப்புச் சொற்பொழிவாளராக இருந்தார்.

 இந்திய அறிவியல் அக்காதெமி பேராளர்
 இந்திய தேசிய அறிவியல் அக்காதெமி பேராளர்
 சாந்தி சொரூப்பு பட்நாகர் விருது, 1987
 பெருமைய முனைவர் பட்டம் இலோசன் பல்கலைக்கழகம், 1999
 இராமானுசன் பிறந்த நூற்றாண்டுப் பரிசு, 2003.
 உலக வளரும் நாடுகள் அறிவியல் அகாதெமி கணிதப் பரிசு (2005).

மேற்கோள்கள்

வெளி இணைப்புகள் 

எமறி பல்கலைக்கழக இல்லத்தளம் 
ஆகினெசு இசுக்காட்டுக் கல்லூரியின் பெண் கணிதவியலாளர்களுக்கான தரவுத்தளத்தில் பரிமளாவின் வாழ்க்கைக் குறிப்பு

1948 பிறப்புகள்
இந்தியப் பெண் கணிதவியலாளர்கள்
வாழும் நபர்கள்
தமிழக அறிவியலாளர்கள்
அறிவியல் எழுத்தாளர்கள்
இந்தியப் பெண் எழுத்தாளர்கள்
இந்தியக் கணிதவியலாளர்கள்
இந்தியப் பெண் அறிவியலாளர்கள்
தமிழகப் பெண் எழுத்தாளர்கள்
தமிழ் கணிதவியலாளர்கள்
சாந்தி ஸ்வரூப் பட்நாகர் விருது பெற்றவர்கள்
2012 கோடைக்கால ஒலிம்பிக் செய்தித் தொகுப்பு

2012 கோடைக்கால ஒலிம்பிக் விளையாட்டுப் போட்டிகளின் குறிப்பிட்டுச் சொல்லத்தக்க முக்கிய முடிவுகள் இங்கு தொகுக்கப்பட்டுள்ளன.

முதல் பதக்கம்
இந்த ஒலிம்பிக் நிகழ்வின் முதல் பதக்கம், பெண்களுக்கான 10 மீட்டர் காற்றழுத்த வெடிகுழல் (ஏர் ரைபிள்) போட்டியில் வழங்கப்பட்டது. 
தங்கம் வென்றவர்: யி சில்லிங் (சீன மக்கள் குடியரசு) - 502.9 புள்ளிகள்
வெள்ளிப் பதக்கம் வென்றவர்: சில்வியா பொகச்கா (போலந்து) - 502.2 புள்ளிகள்
வெண்கலப் பதக்கம் வென்றவர்: யூ டான் (சீன மக்கள் குடியரசு) - 501.5 புள்ளிகள்

சாதனைகள்
 மைக்கேல் பெல்ப்ஸ் இருபத்திரண்டு பதக்கங்களைப் பெற்று முந்தைய ஒலிம்பிக் சாதனையை முறியடித்தார்.

நீர் விளையாட்டுக்கள்

நீச்சல்
விரிவான தகவல்களுக்கு, காண்க: 2012 கோடைக்கால ஒலிம்பிக் நீச்சல் விளையாட்டுகள்

நீரில் பாய்தல்

ஆண்களுக்கான நிகழ்வுகள்

பெண்களுக்கான நிகழ்வுகள்

நீர்ப் பந்தாட்டம்

ஒருங்கிசைந்த நீச்சல்

கருவி விளையாட்டுக்கள்

குறி பார்த்துச் சுடுதல்

ஆண்களுக்கான நிகழ்வுகள்

பெண்களுக்கான நிகழ்வுகள்

வில்வித்தை

பாரம்தூக்குதல்

ஆண்களுக்கான நிகழ்வுகள்

பெண்களுக்கான நிகழ்வுகள்

வாள்வீச்சு

ஆண்களுக்கான நிகழ்வுகள்

பெண்களுக்கான நிகழ்வுகள்

குதிரையேற்றம்

தற்காப்புக் கலைகள்

மல்யுத்தம்

ஆண்களுக்கான நிகழ்வுகள்

பெண்களுக்கான நிகழ்வுகள்

யுடோ

குத்துச்சண்டை

பெண்களுக்கான நிகழ்வுகள்
குத்துச்சண்டையில் இருவருக்கு வெண்கலப்பதக்கம் வழங்கப்படும். அரையிறுதி ஆகத்து 8 அன்றும் இறுதி போட்டி ஆகத்து 9 அன்றும் நடைபெற்றது.

டைக்குவாண்டோ

சீருடற்பயிற்சிகள்

கலைநய சீருடற்பயிற்சிகள்

சீரிசை சீருடற்பயிற்சிகள்

குதித்தெழு மேடைப் பயிற்சிகள்

தடகள விளையாட்டுகள்
விரிவான தகவல்களுக்கு, காண்க: 2012 கோடைக்கால ஒலிம்பிக் தடகள விளையாட்டுகள்

குழு விளையாட்டுக்கள்

காற்பந்தாட்டம்

வளைதடிப் பந்தாட்டம்

கூடைப்பந்தாட்டம்

கைப்பந்தாட்டம்

எறிபந்தாட்டம்

டென்னிஸ்

இறகுப்பந்தாட்டம்

மேசைப்பந்தாட்டம்

இந்தியாவின் பதக்க வெற்றிகள்

வெளி இணைப்புகள்
Official Website of the 2012 Summer Olympics

மேற்கோள்கள்

செய்தித் தொகுப்பு
ஆதித்த வல்லையன்

ஆதித்த வல்லையன் என்பவன் மாறவர்மன் விக்கிம பாண்டியனின் படைத்தலைவன். இந்தப் பாண்டியன் தில்லையைக் கைப்பற்ற இவன் உதவியிருக்கிறான். இவனது இந்த உதவியையும், போர்த்திறமையையும் பாராட்டித் தாயின் நல்ல பெருமாள் என்னும் புலவர் பாடிய ஆவணப்பாடல்கள் ஆறு கல்வெட்டுப் பதிவாக உள்ளன.

கருவிநூல்
மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

அடிக்குறிப்பு

பாண்டிய நாட்டு மக்கள்
யூத-உரோமைப் போர்கள்

யூத-உரோமைப் போர்கள் என்பது உரோமைப் பேரரசுக்கு எதிராக யூதேய மாகாண மற்ற கிழக்கு மத்தியதரை யூதர்களின் ஓர் பெரும் அளவிலான தொடர்ச்சியான போர்கள். சில மூலங்கள் முதலாம் யூத-உரோமைப் போர் (66-73) மற்றும் பார்-கோக்பா கிளர்ச்சி (132–135) என்பனவற்றை மட்டுமே குறிப்பிடுகின்றன. மற்ற மூலங்கள் கிடோஸ் போரையும் யூத-உரோமைப் போர்களில் ஒன்றாக குறிப்பிடுகின்றன. எவ்வாறாயினும், இக்கிளர்ச்சி புலம்பெயர் யூதர்களால் சிரெனேசியாவில் ஆரம்பிக்கப்பட்டு, அதன் இறுதி நிலைகள் யூதேயா மாகாணத்தில் இடம் பெற்றன.

குறிப்புகள்

இசுரேல் வரலாறு‎
ரோஜா இதழ்

ரோஜா இதழ் என்பது உரோசா முத்தையா ஆராய்ச்சி நூலகத்தால் வெளியிடப்படும் காலாண்டிதழ் ஆகும்.  இது நூலகவியல், ஆவணவியல் பற்றிய ஆராச்சியக் கட்டுரைகளையும் செய்திகளையும் கொண்டு வெளிவருகிறது.  இதன் ஆசிரியர் குழுவில் வ. கீதா, அ. சதீஷ், சு. தியடோர் பாஸ்கரன், க. சுந்தர் ஆகியோர் உள்ளார்கள்.

வெளி இணைப்புகள்
 உரோசா முத்தையா ஆராய்ச்சி நூலக வெளியீடுகள்

தமிழ் ஆவணகவியல் இதழ்கள்
ஜெய்ஹிந்த் (திரைப்படம்)

ஜெய் ஹிந்த்  1994ஆம் ஆண்டு வெளிவந்த அதிரடித் தமிழ்த் திரைப்படம் ஆகும். இது அர்ஜுனால் இயக்கப்பட்டது. இப்படத்தில் அர்ஜுன், ரஞ்சிதா ஆகியோர் முக்கியக் கதாபாத்திரங்களில் நடித்திருந்தனர். இப்படத்திற்கு வித்யாசாகர் இசையமைத்திருந்தார். இப்படம் 1994 மே 20 அன்று வெளியிடப்பட்டது.

பாடல்கள் 
திரைப்படத்தின் பின்னணி இசை, பாடல்களுக்கு வித்யாசாகர் இசையமைத்திருந்தார். வைரமுத்து பாடல் எழுதியுள்ளார். 1994 இல் வெளியிடப்பட்ட ஒலிப்பதிவு, 5 பாடல்கள் இடம்பெற்று மக்களிடையே நல்ல வரவேற்பைப் பெற்றது.

மேற்கோள்கள் 

1994 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ் தேசபக்தித் திரைப்படங்கள்
வித்தியாசாகர் இசையமைத்த திரைப்படங்கள்
அர்ஜூன் நடித்த தமிழ்த் திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
மனோரமா நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
ராஜேஷ் நடித்த திரைப்படங்கள்
பெட்ரா

பெட்ரா (Petra) (கிரேக்கம் "πέτρα" , கல் என்று அர்த்தம்;) என்பது யோர்தானில் அமைந்துள்ள ஒரு வரலாற்று, தொல்பொருளியல் நகர். இது அதனுடைய பாறை வெட்டு கட்டடக்கலை மற்றும் நீர்க்குழாய் முறைகளுக்கு புகழ்பெற்றது. இது கி.மு. 6ம் நூற்றாண்டளவில் நபாட்டான் தலைநகராக இருந்தபோது உருவாக்கப்பட்டது. இது யோர்தானின் சின்னமாகவும் சுற்றுலாப்பயணிகளை அதிகம் கவரும் இடமாகவும் உள்ளது. இது ஓர் எனப்படும் மலைச் சரிவில் உள்ளது. பெட்ரா 1985இல் இருந்து யுனெஸ்கோ உலகப் பாரம்பரியக் களமாக உள்ளது.

குறிப்புகள்

வெளி இணைப்புகள் 

 Petra In The Early 1800s
 3D-tour on Petra
 Video on Petra 
 Petra Archaeological Park 
 Smart e Guide , interactive map of Petra
 Biblical Archaeology Society, "Solving the Enigma of Petra and the Nabataeans", Biblical Archaeology Review
 Open Context, "Petra Great Temple Excavations (Archaeological Data)", Open Context Publication of Archaeological Data from the 1993-2006 Brown University Excavations at the Great Temple of Petra, Jordan
 Petra iconicarchive, photo gallery
 Petra - photo gallery
 Petra History and Photo Gallery  History with Maps
 Parker, S., R. Talbert, T. Elliott, S. Gillies, S. Gillies, J. Becker. "Places: 697725 (Petra)". Pleiades. <http://pleiades.stoa.org/places/697725> [Accessed: March 7, 2012 4:18 pm]

ஜோர்தான்
வரலாற்றுச் சின்னங்கள்
மோவாய்

மோவாய் (Moai) , என்பன சிலியின் ஈஸ்டர் தீவுத் பொலினீசியாவில் பாறையில் செதுக்கப்பட்ட 1250க்கும் 1500க்கும் இடைப்பட்ட கால ஒன்றைக் கல் மனித உருவங்கள். கிட்டத்தட்ட அரைவாசி பிரதாக கற்சுரங்க பகுதி ரனோ ரரக்குவில் காணப்பட, நூற்றுக்கணக்கானவை ஈஸ்டர் தீவின் சுற்றளவைச் சுற்றி அகு மேடையில் வைக்கப்பட்டுள்ளன. ஏறக்குறைய எல்லா மோவாய்களும் உடலைவிட ஐந்திற்கு மூன்று என்ற அளவு தலைகளை உடையன. மோவாய்க்கள் தெய்வத்தன்மையுடைய மூதாதையர்களின் முக்கியமான உயிர்வாழும் முகங்களாகும்.

இவற்றின் உருவாக்கமும் 887 சிலைகளை ஓர் இடத்திலிருந்து இன்னுமோர் இடத்திற்கு கொண்டு சென்றதும் குறிப்பிடத்தக்க படைப்பாற்றலும் அருந்திறனுமென கருதப்படுகின்றன. பரோ என அழைக்கப்படும் உயரமான மோவாய் கிட்டத்தட்ட  உயரமும் 82 டன் எடையும் உள்ளது அதிக எடைகூடிய, குள்ளமான அகு டொங்காரிகி எனும் இடத்திலுள்ள மோவாய் 86 டன் எடையுள்ளது. முடிவடையாத மோவாய் ஒன்றுள்ளது. அது முடிவுற்றிருந்தால் அது ஏறக்குறைய  உயரமும் கிட்டத்தட்ட 270 டன் எடையும் உடையதாக இருந்திருக்கும்.

குறிப்புகள்

வெளி இணைப்புகள்

 Terevaka.net Data Community - Britton Shepardson
 Easter Island Statue project
 PBS NOVA: Secrets of Easter Island
 PBS NOVA: Secrets of Lost Empires: Easter Island
 Czech who made moai statues walk returns to Easter Island
 Many on Easter Island Prefer to Leave Stones Unturned
 Chile Cultural Society - Easter Island Moai

சிலி
ஈஸ்டர் தீவு
இளவேனில் கோயிலின் புத்தர்

இளவேனில் கோயிலின் புத்தர் () என்பது வைரோசன புத்தர் சித்தரிப்பு சிலையாகும். இது சீனாவின் கெனன் எனுமிடத்தில் அமைந்துள்ளது.

விபரம்
20 மீ (66 அடி) தாமரை பீடம் உட்பட 128 மீ (420 அடி) கொண்ட இது உலகிலுள்ள உயரமான சிலையாகும். 25 மீ (82 அடி) அடிப்பீடத்துடன் இதன் மொத்த உயரம் 153 மீ (502 அடி) ஆகும். 2008 அக்டோபர், சிலையைத் தாங்கிய குன்று மீள் வடிவமைக்குள்ளாகி, இரண்டு மேலதிக அடிப்பீடங்கள் சேர்க்கப்பட்டன. ஒன்று 15 மீ உயரமுடையது. தற்போது இச்சிலையின் மொத்த உயரம்  ஆகும்.

குறிக்கத்தக்க சிலைகளுடைய உயரங்களின் ஒப்பீடு

குறிப்புகள்

வெளியிணைப்புக்கள்
ஓளிப்படங்கள்:
close up
Fodushan scenic area 

புத்தர் சிலைகள்
வரலாற்றுச் சின்னங்கள்
தாராபாரதி

துரைசாமி இராதாகிருஷ்ணன் என்ற இயற்பெயர் கொண்ட "கவிஞாயிறு " தாராபாரதி (26 பிப்ரவரி 1947 – 13 மே 2000) ஒரு தமிழ்நாட்டுக் கவிஞரும் ஆசிரியரும் ஆவார்.

தொடக்க வாழ்க்கை 
இன்றைய திருவண்ணாமலை மாவட்டம் வந்தவாசியை அடுத்த கொவளை என்னும் சிற்றூரில் 26 பிப்ரவரி 1947 அன்று புஷ்பம் அம்மாள் - துரைசாமி இணையருக்கு இரண்டாம் மகனாகப் பிறந்த தாராபாரதியின் இயற்பெயர் இராதாகிருஷ்ணன். இவர் அண்ணன் பெயர் 'மலர் மகன்' (எ) சீனிவாசன். தம்பியின் பெயர் மாதவன்.

பணி 
34 ஆண்டுகள் ஆசிரியராகப் பணியாற்றியவர்.

தனி வாழ்க்கை 
தாராபாரதியின் இணையர் பெயர் சந்தானலட்சுமி.  இவர்களுக்கு விவேகாநந்தன், லோகுதுரை, ஆண்டாள் ஆகிய பிள்ளைகள் பிறந்தனர்.

மறைவு 
தாராபாரதி, 13 மே 2000 அன்று தன் 54-ஆம் அகவையில் காலமானார்.

படைப்புகள் 
 புதிய விடியல்கள் (1982)
 இது எங்கள் கிழக்கு (1989)
 விவசாயம் இவர் வேதம் (1992)
 பண்ணைபுரம் தொடங்கி பக்கிங்காம் வரை (1993)
 கவிஞாயிறு தாராபாரதி கவிதைகள் (2000 ; 2007)
 பூமியைத் திறக்கும் பொன்சாவி (2001)
 இன்னொரு சிகரம் (2002)
 வெற்றியின் மூலதனம் (2004)
 திண்ணையை இடித்துத் தெருவாக்கு (புதுக்கவிதை)
 விரல்நுனி வெளிச்சங்கள்

புகழ் 
"கவிஞாயிறு " என்ற சிறப்புப் பெயரால் அறியப்படுகிறார் தாராபாரதி. 

இவரது ஆசிரியர் சேவைக்காகத் தமிழ்நாட்டு அரசின் நல்லாசிரியர் விருது பெற்றவர்.

தமிழ்நாட்டு அரசு 2010-11 காலகட்டத்தில் இவரது நூல்களை நாட்டுடைமையாக்கியது.

மேற்கோள்கள் 

1947 பிறப்புகள்
2000 இறப்புகள்
தமிழகக் கவிஞர்கள்
நாட்டுடைமை நூல்களின் ஆசிரியர்கள்
திருவண்ணாமலை மாவட்ட நபர்கள்
கிளாடியேட்டர்

கிளாடியேட்டர் (, "வாள் வல்லுனர்") என்பது ஓர் ஆயுதம் தரித்த சண்டைக்காரரைக் குறிக்கும். இவர் ஏனைய கிளாடியேட்டர், காட்டு விலங்குகள், குற்றஞ்சாட்டப் பெற்ற குற்றவாளிகளுடன் வன்முறையாக மோதி உரோமைக் குடியரசு மற்றும் உரோமைப் பேரரசு பார்வையாளர்களை மகிழ்ச்சிப்படுத்துவார். சில கிளாடியேட்டர்கள் தன்னிச்சையாக அரங்கில் தோற்றுவதன் மூலம் சட்ட, சமூக நிலை சிக்கலுக்குள்ளாவதுடன் அவர்களின் வாழ்வை ஆபத்துக்குள்ளாக்குவதுண்டு. அனேகமானோர் அடிமைகளாக, மோசமான நிலையில் பயிற்றுவிக்கப்பட்டவர்களாக, சமூதாயத்தால் ஒதுக்கப்பட்டவர்களாக, மரணத்திற்குக் கூட ஒதுக்கி வைக்கப்பட்டவர்களாக இருப்பர்.

இதனையும் பார்க்க 
 ஸ்பாட்டகஸ்

உசாத்துணை

வெளி இணைப்புகள் 

 
 
 
 

உரோமைப் பேரரசு
வள்ளுவப்பாடி நாடு

வள்ளுவப்பாடி நாடு என்பது திருச்சி மாவட்டம் முசிறி வட்டம் கண்ணனூர் என்னும் ஊரை மையமாகக் கொண்ட நாட்டுப்பகுதி எனத் தெரியவருகிறது. இப்பகுதியில் இக்காலத்திலும் வள்ளுவன் குடியைச் சேர்ந்த மக்கள் வாழ்ந்துவருகின்றனர். இந்த வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுகிறார் என்று மு. அருணாசலம் தெரிவிக்கிறார். தற்போது அரியலூர் மாவட்டம் திருமழபாடியிலும் உள்ளனர்.

அடிக்குறிப்பு

வரலாற்று நாடுகள்
மைனா (திரைப்படம்)

இதே பெயரில் வெளியான கன்னடத் திரைப்படம் பற்றி அறிய, மைனா (கன்னடத் திரைப்படம்) கட்டுரையைப் பார்க்கவும்

மைனா பிரபு சாலமன் கதை எழுதி இயக்கி 2010 ஆம் ஆண்டு வெளிவந்த தமிழ்த் திரைப்படம் ஆகும். இந்த திரைப்படத்தை உதயநிதி ஸ்டாலினும் கல்பாத்தி அகோரமும் வெளியிட்டனர். இதில் வித்தார்தும் அமலாபாலும் முக்கிய கதாபாத்திரங்களில் தோன்றினர். இப்படத்திற்கு இமான் இசையமைத்தார். 2010 நவம்பர் 5 ஆம் தேதி தீபாவளியன்று இப்படம் வெளியிடப்பட்டது. இப்படத்திற்கு நேர்மறையான விமர்சனங்கள் கிடைத்ததுடன் 58வது தென்னிந்திய பிலிம்பேர் விருதில் சிறந்த திரைப்படத்திற்கான விருதும் இப்படத்தில் நடித்தமைக்காக தம்பி ராமையாவிற்கு சிறந்த துணைநடிகருக்கான தேசிய விருதும் கிடைத்தது.

கதைச் சுருக்கம்

நடிகர்கள் 
 விதார்த் - சுருளி
 அமலா பால் - மைனா
 சேது - பாசுகர் 
 தம்பி ராமையா -  இராமையா 
 சுசான் சார்ஜ் - சுதா பாசுகர்
 செவ்வாழை - மாயி
 மண்ரோடு மாணிக்கம் - கார்த்திக்

பாடல்கள் 

இப்படத்தின் ஐந்து பாடல்கள் மற்றும் பின்னணி இசையை உருவாக்கியவர் டி. இமான் ஆவார். இப்படத்தில் இடம்பெற்ற பாடல் வரிகளை யுகபாரதி, எக்நாத் ஆகியோர் எழுதியிருந்தனர். அனைத்துப் பாடல்களும் மிகவும் வரவேற்பு பெற்ற பாடல்களாகும்.

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

மேற்கோள்கள்

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிரபு சாலமன் இயக்கியத் தமிழ்த் திரைப்படங்கள்
அமலா பால் நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
தம்பி ராமையா நடித்த திரைப்படங்கள்
ஆபிரகாமிய சமயங்கள்

ஆபிரகாமிய சமயங்கள் என்பன ஆபிரகாமுக்கு முக்கியத்துவம் கொடுத்து, அவரை தங்கள் பொது மூலமாகக் கொண்டு அல்லது அவரின் காணப்பட்ட ஆன்மீக பாரம்பரியத்தை ஏற்றுக்கொண்ட ஒரு கடவுட் கொள்கை சமயங்களாகும். அவை மூன்று பிரதான ஒப்புநோக்கிய சமயங்களான ஒன்றாக, ஏனைய இந்திய சமயங்கள், கிழக்கு ஆசிய சமயங்களுடன் காணப்படுகின்றன. இருபத்தியோராம் நூற்றாண்டின் ஆரம்பத்தில், உலக சனத்தொகையில் 54% மக்கள் (3.8 மில்லியன் மக்கள்) ஆபிரகாமிய சமயங்களை பின்பற்றுபவர்களாகவும், 30% மக்கள் ஏனைய சமயங்களை பின்பற்றுபவர்களாகவும், 16% மக்கள் சமயம் எதுவுமற்றவர்களாகவும் காணப்படுகின்றனர்.

உருவாக்கப்பட்ட காலவரிசைப்டி, யூதம், கிறித்தவம், இசுலாம் ஆகிய மூன்று பெரிய சமயங்கள் என்பன ஆபிரகாமிய சமயங்கள் ஆகும்.

குறிப்புகள்

அடிக்குறிப்புகள்

மேற்கோள்கள்

இவற்றையும் பார்க்கவும் 

 கிறித்தவமும் பிற மதங்களும்
 ஞானக் கொள்கை
 விவிலிய நபர்கள் அடக்கம் செய்யப்பட்ட இடங்களின் பட்டியல்
 சரதுசம்

வெளி இணைப்புகள்
 Reconciling the Abrahamic Faiths
 What's Next? Heaven, hell, and salvation in major world religions A side-by-side comparison.
 Three Faiths, One God 
 ஆபிரகாமிய மதங்களும் ஆன்மீகமும்

சமயம்
யூதம்
கிறிஸ்தவம்
இசுலாம்
ஆபிரகாமிய சமயங்கள்
எரிபற்றுநிலை

எரிதகவுள்ள பொருளொன்று எரிய ஆரம்பிப்பதற்குத் தேவையான இழிவு வெப்பநிலை அதன் எரிபற்றுநிலை (Fire point) எனப்படும். இது திறந்த சுவாலையில் எரியூட்டப்பட்டு குறைந்தது 5 செக்கன்களில் எரியத் தொடங்கும் வெப்பநிலையாகக் கருதப்படும்.

குறைந்த எரிபற்றுநிலை கொண்ட பொருட்களே சிறந்த எரிபொருட்களாகும்.

சில பொருட்களின் எரிபற்று நிலைகள்

 பெற்றோல்- 49οC

மேற்கோள்கள்

வெப்பவியல்
வெப்பவியல் தொடர்பான குறுங்கட்டுரைகள்
வேதியப் பண்புகள்
தீ
எரிபொருட்கள்
மேகதூதம்

மேகதூதம் (சமற்கிருதம்: Meghadūtam; "மேக தூதன்" என்று பொருள்) புகழ்பெற்ற சமற்கிருத புலவரான காளிதாசரால் இயற்றப்பட்ட ஒரு காவியம். இது தமிழில் உள்ள தூது இலக்கியத்தை ஒத்தது. 

பணி காரணமாக நீண்ட நாட்களாக திரும்பாத தலைவர், தன் மனைவிக்கு மேகத்தை தூதுவிடுவதாக இப்பாடல் அமைகிறது. இது பல்வேறு மொழிகளில் மொழி பெயர்க்கப்பட்டுள்ளது.

காவியத்தை பற்றிய குறிப்புகள்
இக்காவியத்தில் 111 பாடல்கள் உள்ளன, இது காளிதாசனின் மிகப் பிரபலமான படைப்புகளில் ஒன்றாகும். இப்படைப்பு 'பூர்வ-மேகம்', 'உத்தர-மேகம்' என இரு பிரிவுகளை கொண்டது. ஒரு யக்ஷன் (செல்வத்தின் அரசனான குபேர மன்னனின் ஒரு பிரஜை), தன் பணிகளை சரியாக செய்யாததால் ராஜ்யத்தில் இருந்து மத்திய இந்தியாவிற்கு விரட்டப்பட்டுவிடுகிறான். அவன் வானில் செல்லும் ஒரு மேகத்தை பார்த்து, இமயமலை அடிவாரத்தில் இருக்கும் அலகாபுரி நகரில் வசிக்கும் தன் மனைவிக்கு ஒரு தகவல் எடுத்துசெல்லுமாறு கேட்கிறான். அலகாபுரி செல்லும் வழியில் உள்ள மனதை கவரும் காட்சிகளை வழிகாட்டியாக இருக்க மேகத்திடம் கூறுகிறான் தலைவன்.

மேகதூதத்தின் பிரபலம் காரணமாக அதே போல் எழுந்த பல "ஸந்தேஶ" (தூது) காவியங்கள் பல மேகதூதம் இயற்றப்பட்ட மந்தகிரந்த சந்தத்தில் இயற்றப்பட்டுள்ளன. உதாரணமாக ஹம்ஸ-ஸந்தேஶத்தில், இராமன் சீதைக்கு தூதாக ஒரு ஹம்ஸத்தை (அன்னத்தை), வழியில் காணக்கூடிய அற்புத காட்சிகளை வர்ணித்து, அனுப்புகிறான்.

மல்லிநாதர் என்னும் அறிஞர் இதற்கு வடமொழியில் உரை எழுதியுள்ளார். 1813-இல் ஹோரேஸ் ஹேய்மேன் வில்ஸன் என்ற அறிஞரால் ஆங்கிலத்தில் மொழிபெயர்க்கப்பட்டது. பல்வேறு மொழிகளில் அதன்பிறகு மொழிபெயர்க்கப்பட்டுள்ளது. 

தீபா மேத்தாவின் 'வாடர்' என்னும் திரைப்படத்தில் இக்காவியத்திலிருந்து சில வரிகள் இடம்பெறுகின்றன.

மேலும் பார்க்க 
 சகுந்தலா

மேற்கோள்கள்

சமசுகிருத இலக்கியம்
சமசுகிருத நூல்கள்
சந்திரகாந்தா (தொலைக்காட்சித் தொடர்)

சந்திரகாந்தா ஓர் இந்திய கற்பனை கதை நாடகம் ஆகும். 1995 ஆம் ஆண்டுகளில் தூர்தர்சனில் ஒளிபரப்பு செய்யப்பட்டது. இந்த கதையானது தேவகி நந்தன் காற்றி என்பவரின் நாவலில் இருந்து சுனில் அக்னிஹோத்ரி என்பவரால் இயக்கப்பட்டது. இத்தொடரின் இயக்குநர் நீதிமன்றத்தில் 1996 ஆம் ஆண்டு தூர்தர்சன் தொலைக்காட்சியை எதிர்த்து வழக்கு தொடர்ந்தார். சிறிது காலத்திற்குப் பின் இந்தத் தொடர் சோனி மற்றும் ஸ்டார் பிளஸ் தொலைக்காட்சிகளில் ஒளிபரப்பானது.

மேற்கோள்

இந்தியத் தொலைக்காட்சித் தொடர்கள்
பயங்கரவாதத்திற்கு எதிரான போர்

பயங்கரவாதத்திற்கு எதிரான போர் என்பது அமெரிக்காவும் பிரித்தானியாவும் நேட்டோவினதும் நேட்டோ அல்லாத நாடுகளினதும் உதவியுடன் நடாத்தும் பன்னாட்டு படை நடவடிக்கையைக் குறிக்க பொதுவாகக் கையாளப்படும் பதமாகும். முதலில் அல் காயிதா மற்றும் ஏனைய சன்டையிடும் இயக்கங்களை அழிக்கும் நோக்குடன் ஆரம்பிக்கப்பட்ட படை நடவடிக்கையாகும்.

குறிப்புகள்

மேற்கோள்கள்

வெளி இணைப்புகள்
 White House FAQ about the WoT
 CIA and the WoT 
 U.S. National Military Strategic Plan for the WoT 

போரியல்
இந்தியப் போர்கள்
அசோக சென்

அசோக சென், (অশোক সেন) (பிறப்பு 1956),  வேந்தியக் குமுகப் பேராளர் (FRS), ஓர் இந்தியக் கருத்திய இயற்பிலாளர். இயற்பியலில் இழைக்கொள்கை (string theory) என்னும் துறையில் வல்-மென் பிணைப்பின் இருமைத்தன்மைக் கொள்கை (strong-weak coupling duality or S-duality), பற்றிய இவருடைய கருத்தாக்கம் புகழ்பெற்றது.

1975 ஆம் ஆண்டு அசோக சென் கொல்கத்தா பல்கலைக்கழகத்தில் அறிவியல் இளநிலைப் பட்டம் பெற்றார், அதன்பின்பு மூன்றான்டுகள் கழித்து கான்பூரில் உள்ள இந்திய தொழில்நுட்பக்கழகத்தில் முதுநிலைப் பட்டம் பெற்றார். இவர் தன்னுடைய முனைவர் பட்டத்தை அமெரிக்காவில் நியூ யார்க்கு மாநிலத்தில் உள்ள இசுட்டோனி புரூக்கு பல்கலைக்கழகத்தில் 1982 இல் பெற்றார். அதன் பின் மூன்றாண்டுகள் வெர்மி செய்களத்திலும் (Fermlab), மேலும் இரண்டரை ஆண்டுகள் இசுடான்போர்டு நேர்கோடு துகள்முடுக்க நடுவகத்திலும் (SLAC) பணியாற்றினார். 1988 இல் இந்தியாவுக்குத் திரும்பி டாட்டா அடிப்படை ஆய்வுக்கான கழகத்தில் சேர்ந்தார். 1995 இல் அரீசு சந்திரா ஆய்வுக் கழகத்தில் முழுப் பேராசிரியராகப் பணியேற்றார். 1988 உக்கும் 2003 உக்கும் இடைப்பட்ட காலப்பகுதியில், ஐக்கிய இராச்சியத்தில் கேம்பிரிட்சில் உள்ள ஐசாக்கு நியூட்டன் கல்விக்கழகத்தில் இராத்துச்சைல்டு வருகைப் பேராசிரியராகவும், 2003, 2004 ஆம் ஆண்டுகளில் எம்.ஐ.டி-யில் மார்னிங்சிட்டார் வருகைப் பேராசிரியராகவும் (Morningstar Visiting Professor) இருந்தார். இவர் அரீசுச் சந்திரஆ கல்விக்கழகத்தில் பணியாற்றும் முனைவர் சுமதி இராவைத் திருமணம் செய்துள்ளார்.

பெருமைகளும் பரிசுகளும் 
அசோக சென் 1989 இல் அபுதுசு சலாம் கருத்திய இயற்பியலுக்கான அனைத்துலக நடுவத்தின் (Abdus Salam International Centre for Theoretical Physics) பரிசாகிய ஐ.சி.டி.பி பரிசை வென்றார், பின்னர் 1994 இல் சாந்தி சொரூப்பு பட்நாகர் பரிசை வென்றார்; 2001 ஆம் ஆண்டு இந்திய அரசின் பத்மசிறீ பெருமைப்பட்டமும், 1998 இல் ஐக்கிய இராச்சியத்தில் வேந்தியக் குமுகத்தின் பேராளர் (FRS) பட்டமும் பெற்றார். 2009 ஆம் ஆண்டு கணிதவியலுக்கான இன்போசிசுப் பரிசு (Infosys Prize) பெற்றார்.

உருசிய இயற்பியலாளரும் தொழில்முனைவோருமான இயூரி மில்னர் இயற்பியலுக்காக உருவாக்கிய அடிப்படை இயற்பியல் இயூரி மில்னர் பரிசை ஆகத்து 1, 2012 இல் வென்றார்

அடிக்குறிப்புகளும் பேற்கோள்களும் 

 Thomson Honours Leading Indian Scientists  Five people receive the "Thomson Citation Laureate Award", including physics professor Ashoke Sen of the Harish-Chandra Research Institute.
 The Hindu, Sunday, January 7, 2001: Stringing together the ultimate law  States that Dr. Ashoke Sen of HRI has "made several important contributions to the சரக் கோட்பாடு".

வெளி இணைப்புகள் 

 
Ashoke Sen CV
"Thomson Honours Leading Indian Scientists" 

இந்திய இயற்பியலாளர்கள்
இயற்பியல் இழையியலாளர்கள்
வாழும் நபர்கள்
1956 பிறப்புகள்
வங்காள மக்கள்
வங்காள அறிவியலாளர்கள்
பத்மசிறீ விருது பெற்ற அறிவியலாளர்கள்
மேற்கு வங்காள அறிவியலாளர்கள்
சரக் கோட்பாடு

இழைக்கொள்கை (சரக் கோட்பாடு) என்பது இயற்பியலில் அடிப்படைத் துகள்களாகக் கருதப்படும் குவார்க்கு, எதிர்மின்னி போன்றவற்றுக்கும் புவியீர்ப்புப் போன்ற பொருளீர்ப்பு விசைக்கு அடிப்படையாகக் கருதும் ஈர்ப்பியான் (கிராவிட்டான், graviton) ஆகியவற்றுக்கும் அடிப்படையாக இருக்கும் கண்ணுக்குப் புலப்படாத இழைபோன்ற அலைவுறும் ஒன்று என்று கருதபப்டுகின்றது. அணுவின் உள்ளே உள்ள பொருள்களையும் ஈர்ப்புவிசையையும் இணைக்கும் முகமாக, அல்லது அப்படி இணைத்துப் பார்க்ககூடிய வாய்ப்புக்கூறுகள் கொண்டதாக இந்த இழைக்கொள்கை இருப்பதால் இதனை எல்லாவற்றுக்குமான கொள்கை (theory of everything, TOE) என்னும் மிகப்பெரிய ஒன்றிணைப்புக் கொள்கைக்கு வழிகோலியாகக் கருதப்படுகின்றது. முதலானவற்றுக்கு அணுக்களுக்கு உள்ளே உள்ள அணுக்கருவுக்கு உள்ளேயுள்ள அடிப்படைத்துகளு அடிப்படையாக இருக்ககூடிய குவார்க்கு எதிர்மின்னிString

இந்த இழைக்கொள்கையின்படி அணுவுக்குள் இருக்கும் குவார்க்கு, எதிர்மின்னி முதலானவை 0-திரட்சி (0-பரிமாணம்) கொண்ட பொருள்கள் அல்ல; அவை நூலிழை போன்ற மிக நுண்ணிய அலையக்கூடிய "பொருள்களால்" ஆனவை ஆகும். போசான் இழைக்கொள்கை என்பது போசான் புள்ளியியல் தன்மை கொண்ட பொருள்களுக்கும் மட்டுமானது, ஆனால் இதன் விரிவான மீயிழைக் கொள்கை (superstring theory) என்பது எதிர்மின்னிகள் போன்ற வெர்மியான்களையும் இணைக்க உதவியது. இழைக்கொள்கையின் பயன்பாட்டுக்கு இப்பொழுது அறியப்படும் இடங்காலவெளியையும் (spacetime)  தாண்டி மிகுநுண் வெளித்திரட்சிகள் தேவைப்படுகின்றன. இக் கொள்கை இன்னும் ஆய்வு நிலையிலேயே உள்ளது. கருத்தளவில் இழைக்கொள்கையின் அமைப்பை வலப்புறம் உள்ள படம் விளக்குகின்றது The general theory of relativity is formulated within the framework of classical physics, whereas the other fundamental forces are described within the framework of quantum mechanics. A quantum theory of gravity is needed in order to reconcile general relativity with the principles of quantum mechanics, but difficulties arise when one attempts to apply the usual prescriptions of quantum theory to the force of gravity.

மேற்கோள்களும் அடிக்குறிப்புகளும்

வெளி இணைப்புகள் 

The Elegant Universe—A three-hour miniseries with Brian Greene by NOVA (original PBS Broadcast Dates: October 28, 8–10 p.m. and November 4, 8–9 p.m., 2003). Various images, texts, videos and animations explaining string theory.
Not Even Wrong—A blog critical of string theory
The Official String Theory Web Site
Why String Theory —An introduction to string theory.

மேற்கோள்கள்

சரக் கோட்பாடு
இயற்பியல் கோட்பாடுகள்
துகள் இயற்பியல்
கோட்பாட்டு இயற்பியல்
2012 கோடைக்கால ஒலிம்பிக் தடகள விளையாட்டுகள்

2012 கோடைக்கால ஒலிம்பிக் விளையாட்டுப் போட்டிகளின் தட கள விளையாட்டு நிகழ்வுகள் இங்கு தொகுக்கப்பட்டுள்ளன.

பதக்கப் பட்டியல்
தட கள விளையாட்டுக்களில் நாடுகள் பெற்ற பதக்கங்கள் இங்கு பட்டியலிடப்பட்டுள்ளன.

விரைவோட்டம்

ஆண்களுக்கான நிகழ்வுகள்

பெண்களுக்கான நிகழ்வுகள்

இடைத்தொலைவு ஓட்டம்

ஆண்களுக்கான நிகழ்வுகள்

பெண்களுக்கான நிகழ்வுகள்

தொலைதூர ஓட்டம்

ஆண்களுக்கான நிகழ்வு

பெண்களுக்கான நிகழ்வு

தடை தாண்டும் ஓட்டம்

ஆண்களுக்கான நிகழ்வுகள்

பெண்களுக்கான நிகழ்வுகள்

இடர்பல கடக்கும் ஓட்டம்

ஆண்களுக்கான நிகழ்வு

பெண்களுக்கான நிகழ்வு

தொடர் ஓட்டம்

ஆண்களுக்கான நிகழ்வுகள்

பெண்களுக்கான நிகழ்வுகள்

தொலைதூர சாலை ஓட்டம் (மாரத்தான்)

ஆண்களுக்கான நிகழ்வு

பெண்களுக்கான நிகழ்வு

நடைப்போட்டி

ஆண்களுக்கான நிகழ்வுகள்

பெண்களுக்கான நிகழ்வு

தாண்டுதல்

ஆண்களுக்கான நிகழ்வு

பெண்களுக்கான நிகழ்வு

எறிதல்

ஆண்களுக்கான நிகழ்வு

பெண்களுக்கான நிகழ்வு

தடம் – களம் ஒருங்கிணைந்த நிகழ்வு

ஆண்களுக்கான நிகழ்வு

பெண்களுக்கான நிகழ்வு

நெடுமுப்போட்டி

ஆண்களுக்கான நிகழ்வு

பெண்களுக்கான நிகழ்வு

தற்கால ஐந்திறப்போட்டி

ஆண்களுக்கான நிகழ்வு

பெண்களுக்கான நிகழ்வு

மேற்கோள்கள்

செய்தித் தொகுப்பு
2012 கோடைக்கால ஒலிம்பிக் நீச்சல் விளையாட்டுகள்

2012 கோடைக்கால ஒலிம்பிக் விளையாட்டுப் போட்டிகளின் 
நீச்சல் விளையாட்டு நிகழ்வுகள் இங்கு தொகுக்கப்பட்டுள்ளன.

பதக்கப் பட்டியல்
நீச்சல் போட்டிகளில் நாடுகள் பெற்ற பதக்கங்கள் இங்கு பட்டியலிடப்பட்டுள்ளன.

ஆண்களுக்கான நிகழ்வுகள்

பெண்களுக்கான நிகழ்வுகள்

மேற்கோள்கள்

செய்தித் தொகுப்பு
அப்பாச்சி கோர்டோவா

அப்பாச்சி கோர்டோவா (ஆங்கிலம்: Apache Cordova) அல்லது போன்கேப் (PhoneGap) என்பது வெப்வியூ (webview), யாவாசிகிரிப்டு, எச்.டி.எம்.எல்(5) மற்றும் சி.எசு.எசு(3) பயன்படுத்தி மொபைல் சாதன பயன்பாடுகள் 
எழுத அப்பாச்சி மற்றும் நிடோபி (Nitobi) (இப்பொழுது அடோப் சிஸ்டம்ஸ்) வெளியிட்ட ஒரு மென்பொருள் உருவாக்கத் தொகுதியாகும்.

அப்பாச்சி கோர்டோவா பயன்பாடுகளை இலவசமாக கிடைக்கின்ற கிரகணம் அல்லது ஆப்பிள் xCode தொகுப்பியைப் பயன்படுத்தி எழுதலாம்.

இயக்கு தளங்கள் 
 அண்ட்ராய்டு
 ஆப்பிள் ஐஓஎஸ்
 Bada
 Blackberry
 மாக் இயக்குதளம் X
 Tizen
 WebOS
 Windows Phone

வெளி இணைப்புகள் 
 இணையத்தளம்
 கோர்டோவா விக்கி 
 தொழிநுட்ப உதவி

மேற்கோள்கள்

கட்டற்ற மற்றும் திறமூல மென்பொருள்கள்
மென்பொருள்
நகர்பேசிகள்
குவைத் மீதான படையெடுப்பு

குவைத் மீதான படையெடுப்பு அல்லது ஈராக்-குவைத் போர் என்பது ஈராக்கிற்கும் குவைத்திற்கும் இடையே இடம்பெற்ற பெரும் முரண்பாடாகும். இது ஏழு மாதங்கள் ஈராக் குவைத்தை ஆக்கிரமிக்க வழிகோலியது. பின்னர், இதுவே அமெரிக்கா தலைமையிலான படைகள் வளைகுடாப் போரை நடாத்த காரணமாகியது.

இவற்றையும் பார்க்க
வளைகுடாப் போர்

குறிப்புகள்

வெளியிணைப்புக்கள்
 INVASION
 Iraq Invasion & POWs 
 Iraq's invasion of Kuwait (2 August 1990)
 Iraqi Invasion of Kuwait – A Personal Experience
 Aftermath photographs taken by a Kuwaiti journalist in 1991 

போர்கள்
குவைத்
20 ஆம் நூற்றாண்டுப் போர்கள்
மோகன் (நடிகர்)

மோகன் (Mohan, பிறப்பு: 10 மே 1956, இயற்பெயர்: மோகன் ராவ்) ஓர் புகழ்பெற்ற கோலிவுட் நடிகர். கர்நாடக மாநிலத்தின் உடுப்பி மாவட்டத்தைச் சேர்ந்தவர். கன்னட, மலையாள, தெலுங்கு மொழித் திரைப்படங்களில் நடித்திருந்தாலும் தமிழ்த் திரைப்படங்களினால் மிகவும் அறியப்பட்டார். தமிழில் எண்பதுக்கும் மேற்பட்ட திரைப்படங்களில் நடித்துள்ளார்.  கமலஹாசன் முதன்மை வேடத்தில் நடித்திருந்த கோகிலா என்ற திரைப்படத்தில் அறிமுகமானதால் கோகிலா மோகன் என அழைக்கப்பட்டார்.  தம்மை உருவாக்கிய பாலு மகேந்திராவை குருவாகக் கருதுகிறார்.

நடிகராக 
மோகன் உணவகம் ஒன்றில் சந்தித்த பி. வி. கராந்த் என்பவர் நாடக உலகிற்கு  அறிமுகப்படுத்தினார். இவரின் முதல் நாடகத்தை தில்லியிலிருந்தும் விமர்சகர்கள் பாராட்டினர்.  இவர் கன்னடத் திரையுலகிற்கு பாலு மகேந்திராவின் கோகிலா திரைப்படத்தில் (1977) தமிழ் நடிகர் கமல்ஹாசனுடன் அறிமுகமானார் . 1980 இல் மூடுபனி வெளியானதிலிருந்து இவர் தமிழ்த் திரையுலகில் மிகப்பெரிய நடிகர்களில் ஒருவரானார். 1980 களில் மோகன் 'வெள்ளி விழா நாயகன்' என்று அழைக்கப்பட்டார். இவர் நடித்த கிட்டத்தட்ட எல்லா திரைப்படங்களும் வெற்றி அடைந்தது.

கோகிலாவுக்குப் பிறகு,  மடலசா (1978) என்ற மலையாளத் திரைப்படத்தில் மோகன் நடித்தார் .  இப்படத்தின் வெற்றிக்கு பிறகு, மோகன் என்ற பெயருடன்  கிழக்கே போகும் ரயில் (1979) என்ற தமிழ்த் திரைப்படத்தின் மறுஆக்கமான தூர்ப்பு வெள்ளே ரயில்  என்ற தெலுங்கு படம் ஒன்றில் கையெழுத்திட்டார். தெலுங்கு பதிப்பை பாபு இயக்கியுள்ளார் . அதன்பிறகு இயக்குநர் மகேந்திரன் இவரை நெஞ்சத்தை கிள்ளாதே தமிழில் அறிமுகப்படுத்தினார். இந்த படம் ஓராண்டு ஓடியதுடன் தமிழில் சிறந்த திரைப்படத்திற்கான தேசிய திரைப்பட விருதை வென்றது .இவர் நடித்த திரைப்படங்கள் வெள்ளி விழா அல்லது 200 நாட்களுக்கு மேல் ஓட தொடங்கியது. இவர் சிறந்த நடிகருக்கான பிலிம்பேர் விருதை பயணங்கள் முடிவதில்லை  திரைப்படத்தில்  (1982) பெற்றார். இதனால் தமிழில் பெரிய நடிகரானார்.

இவர் மேடைப் பாடகராக நடித்ததில் மிகவும் பிரபலமானவர்.  இவர் பல்துறை நடிகரில்லை என்று ஒரு பொதுவான கருத்து இருந்தது. இவரின் தொழில் வாழ்க்கையில் விதி (1984), நூறாவது நாள் (1984), ரெட்டை வால் குருவி (1987), சகாதேவன் மகாதேவன் (1988) போன்ற வெற்றிப் படங்களில்  உச்சத்தை அடைந்தார்.

கோவைதம்பியின் மதர்லேண்ட் பிக்சர்சு தயாரிப்பு நிறுவனத்திற்காக அதிக திரைப்படங்களில் நடித்தார். 1986 ஆம் ஆண்டில்  மௌன ராகம்  திரைப்படத்தில் தனது சிறந்த நடிப்பை வழங்கினார். தமிழில் சிறந்த திரைப்படத்திற்கான தேசிய திரைப்பட விருதையும் வென்றதோடு இயக்குநர் மணிரத்னத்திற்கு அங்கீகாரம் கிடைத்தது.

இவர் நடித்த பெரும்பாலான திரைப்படங்களில் 25 ஆண்டுகளுக்குப் பிறகும் நினைவில் இருக்கும் இளையராஜாவின் பாடல்கள் இடம்பெற்றுள்ளன. இவர் 80களின் திரைப்படங்களுக்காகவும், இளையராஜாவின் பாடல்களுக்காகவும் பேசப்படுகிறார்.

குடும்ப வாழ்க்கை
மோகன் 1987 இல் கௌரியை மணந்தார். தம்பதியருக்கு ஆகாஷ் என்ற மகன் 1989 இல் பிறந்தார்.

நடித்த திரைப்படங்கள்

விருதுகள் 
 சிறந்த தமிழ் நடிகருக்கான பிலிம்பேர் விருது - பயணங்கள் முடிவதில்லை (1982)

மேற்கோள்கள்

வெளி இணைப்புகள் 
 மோகன்

1956 பிறப்புகள்
வாழும் நபர்கள்
தமிழ்த் திரைப்பட நடிகர்கள்
பிலிம்பேர் விருதுகள் வென்றவர்கள்
தென்னிந்திய பிலிம்பேர் விருதுகளை வென்றவர்கள்
ஆப்பிரிக்க இலங்கையர்

ஆப்பிரிக்க இலங்கையர், எனப்படுவோர் பொதுவாக இலங்கை காப்பிரி எனப்படுவர். இவர்கள் இலங்கையிலுள்ள மிகவும் சிறிய இனக்குழுவாகும். 17ம் நூற்றாண்டில் போர்த்துக்கேய காலணித்துவத்தின்போது ஆபிரிக்காவிலிருந்து இலங்கைக்குக் கொண்டுவரப்பட்ட அடிமைகளின் வாரிசுகளின் இனமாகும். தற்போது கிட்டத்தட்ட 1000 இலங்கை காப்பிரியர் காணப்படுகின்றனர். இவர்கள் இலங்கையின் கரையோரங்களான திருகோணமலை, மட்டக்களப்பு, நீர்கொழும்பு பகுதிகளில் சிறு குழுவாக வாழ்கின்றனர். போர்த்துக்கேயர் அவர்களை இலங்கை அரசர்களுக்கு எதிராகப் போரிடப் பயன்படுத்தினர்.

குறிப்புகள்

External links
 'இலங்கையில் ஆப்பிரிக்கர்கள்': அழிந்துவரும் ஓர் அடையாளம்! BBC tamil
 Kaffirs in Sri Lanka - Descendants of enslaved Africans at Sri Lanka virtual library site.
 Sri Lanka Portuguese Creoles at Sri Lanka virtual library site.
 The Beginnings of the European Slave Trade 

இலங்கை இனக்குழுக்கள்
மீன் நெடிக் கூட்டறிகுறி

மீன் நெடிக் கூட்டறிகுறி அல்லது மீன் துர்நாற்றக் கூட்டறிகுறி (Trimethylaminuria (TMAU), fish odor syndrome,  fish malodor syndrome)  என்பது பிளேவின் அடங்கியுள்ள மொனோ ஆக்சிசனேசு 3 எனும் நொதியின் உற்பத்தியில் பற்றாக்குறை ஏற்படுவதால் உண்டாகும் மிகவும் அரிதான வளர்சிதைமாற்றக் குறைபாடு ஆகும். சில குறிப்பிட்ட உணவுப்பொருட்களில் காணப்படும் டிரைமெதயிலமின் எனும் சேர்மத்தை டிரைமெதயிலமின் ஆக்சைடுவாக மாற்றும் செயற்பாட்டை இந்நொதி கொண்டுள்ளது, நொதி சரிவர இயங்காமல் அல்லது பற்றாக்குறையாக இருக்கும் சந்தர்ப்பத்தில் டிரைமெதயிலமின் உடலில் தேக்கம் பெற்று வியர்வை, சிறுநீர், மூச்சு வழியே வெளியேறும், இதன்போது அக்குறிப்பிட்ட நபரில் துர்நாற்றம் உண்டாகும்; இது பொதுவாக மீன் நெடி போல வீசும்.

வரலாறு 
முதன் முதலாக அறியப்பட்ட மருத்துவ சம்பவம் 1970இல் விவரிக்கப்பட்டது.

அறிகுறிகள் 
டிரைமெதயிலமின் உடலில் தேக்கம் பெற்று வியர்வை, சிறுநீர், இனப்பெருக்கத் தொகுதி நீர்மங்கள், மூச்சு வழியே வெளியேறும், இது மீன் நெடி போன்ற நாற்றத்தை உருவாக்கும். சிலருக்கு எப்பொழுதுமே மிகையாக இத்துர்நாற்றம் வீசிக்கொண்டிருக்கும், ஆனால் பெரும்பான்மையினருக்கு  குறைவான அளவில் நேரத்துக்கு நேரம் மாறுபட்டு நெடி உண்டாகும். இவர்களுக்கு வேறு ஏதேனும் குறிப்பிடும்படியான அறிகுறிகள் இருப்பதில்லை, பொதுவாக ஆரோக்கியமாகவே திகழ்கின்றனர்.
இந்நிகழ்வு ஆண்களைக் காட்டிலும் பெண்களுக்குப் பொதுவாக உள்ளது; காரணம் அறியப்படவில்லை, எனினும் புரோகெசுட்டிரோன் அல்லது ஈசுத்திரோசன் முதலிய பெண் பாலிய இயக்குநீர்கள் அறிகுறியை தீவிரம் அடையச் செய்கின்றன என்று அறிவியலாளர்கள் கருதுகின்றனர். பூப்படையும் பருவத்தில் இது தீவிரமடைகின்றது எனக்கூறும் தகவல்கள் பதியப்பட்டுள்ளன. பெண்களில் மாதவிடாய்க்கு சற்று முன்னர் உள்ள நாட்களிலும் மாதவிடாய் நாட்களிலும் மற்றும் வாய்வழி கருத்தடை மாத்திரை உட்கொள்ளல், மாதவிடாய் நிறுத்தப் பருவம் போன்ற சந்தர்ப்பங்களிலும் தீவிரமடைகின்றது.
இத்துர்நாற்ற அளவு பல்வேறு காரணிகளால் மாறுபடுகின்றது: உணவு, இயக்குநீர் மாற்றங்கள், குறிப்பிட்ட இடத்தில் உருவாகும் வேறு மணங்கள், ஒருவரின் மணநுகர்ச்சித் தன்மை.

அறுதியிடல் 
சிறுநீரில் டிரைமெதயிலமினுக்கும் டிரைமெதயிலமின் ஆக்சைடுக்கும் இடையேயான விகிதம் அளக்கப்படுகின்றது. இதற்கென மரபணுக் குருதிப் பரிசோதனை உண்டு.

சிகிச்சை 
தற்பொழுது இதைக் குணமடையச் செய்யும் மருத்துவம் இல்லை. எனினும், மீன் நெடி உண்டாகாமல் இருப்பதற்கு சில உணவுப்பொருட்கள் உட்கொள்ளலைத் தவிர்க்கவேண்டும், அவையாவன:
முட்டை மஞ்சட்கரு, அவரை, பட்டாணி வகை, செவ்விறைச்சி, மீன் போன்றவையும் கோலின், கார்னித்தின், நைதரசன், கந்தகம், லெசித்தின் அடங்கிய உணவுப் பொருட்களும்.

மேற்கோள்கள் 

வளர்சிதைமாற்ற பிறப்புக் குறைபாடுகள்
நோய்த்தொகைகள்
சிட்டி

சிட்டி அல்லது செட்டி (Chitty) எனப்படுவோர் முற்காலத்தில் இருந்தே மலாக்காவிலும் சிங்கப்பூரிலும் வாழும் தமிழர் ஆவர். இவர்களின் எண்ணிக்கை ஏறத்தாழ ஐயாயிரத்திற்கும் குறைவாக இருக்கலாம் மதிப்பிடப் படுகிறது.

மொழி

சிட்டி மக்கள் மலாய் மொழி பேசுகின்றனர். இவர்கள் பேசும் மலாயில் பல் தமிழ்ச் சொற்கள் கலந்து உள்ளன. இவர்களில் பெரும்பான்மையினர் தமிழில் சரளமாகப் பேசும் திறன் அற்றவர்களாக உள்ளனர்.. ஆயினும், அடிப்படையான தமிழ்ச் சொற்களையும் தமிழ் பக்திப் பாடல்களையும் அறிந்து உள்ளனர்.

வரலாறு
மலாக்கா சுல்தானிய காலத்தில், சிட்டிகள் தமிழ்நாட்டில் இருந்து மலாக்காவிற்கு வந்ததாக வரலாற்று ஆவணங்கள் தெரிவிக்கின்றன. மலாக்காவில் குடியேறியபின், மலாய் மக்ககளையும் சீனர்களையும், பிற இந்தோனேசிய, மலேசியத் தீவுகளில் வாழ்ந்த மக்களையும் திருமணம் செய்து கொண்டனர். மலாக்கா சுல்தானிய காலத்திற்குப் பிறகு, தங்கள் தாயகத்துடனான தொடர்பை இழந்தனர்.

பொய்யாத மூர்த்தி கோயில்

ஐரோப்பியர் ஆட்சிக் காலத்தின் போது, சிட்டிகள் தங்களின் பழக்க வழக்கங்களை உள்ளூர்ச் சமூகத்திற்கு ஏற்றவாறு மாற்றிக் கொண்டனர். இதனை, 1781-ஆம் ஆண்டின் போது, தெய்வநாயகர் சிட்டியால் கட்டப்பட்ட பொய்யாத மூர்த்தி கோயிலின் கட்டடக் கலையைக் கொண்டு அறியலாம்.

ஜாலான் காஜா பேராங் எனும் சாலை மருங்கிலும் மலாக்கா சிட்டிகள் வாழ்ந்து வருகின்றனர். இந்த வம்சாவளியைச் சேர்ந்த பலர், சிங்கப்பூரிலும், மலாக்காவின் பிற பகுதிகளிலும் வேலை செய்கின்றனர்.

சிட்டிகளின் இன அடையாளம் அழிந்து வருகிறது. பெரும்பாலானோர், இந்திய, சீன, மலாய்ப் பண்பாட்டுடன் கலந்து வாழ்கின்றனர். பல நூற்றாண்டுகளாகத் தனித்து வாழ்ந்த இவர்களின் அடையாளம், தற்போது அழிந்து வருகிறது.

தோற்றம்
சிட்டிகள் கலப்பு இனத்தவர் ஆவர். இவர்கள் மனதளவில் தங்களைத் தமிழர் என்று அடையாளப் படுத்திக் கொண்டாலும், உடல் தோற்றத்தில் வேறுபட்ட தெற்காசிய தோற்றத்தினைக் கொண்டு உள்ளனர்.

இதன் மூலம், முதலில் குடியேறிய தமிழர்கள், தங்களுடன் மனைவியை அழைத்து வராததால் உள்ளூர் பெண்களைத் திருமணம் செய்து கொண்டுள்ளதை அறிய முடிகிறது.  காலப் போக்கில், தமிழ் அடையாளங்களில் இருந்து மாறுபட்டு, மலாய் அடையாளங்களுடன் வாழ்கின்றனர்.

சமயம்
சிட்டிகள் இந்து சமயத்தினர் ஆவர். விநாயகரும் சிவனும் இவர்களின் கடவுள்கள் ஆவர். இவர்களுக்கு என்று மலாக்காவில் மூன்று கோயில்களைக் கட்டியுள்ளனர். இவர்களின் சடங்குகளில் சீன, இசுலாமியத் தொனியையும் காணலாம்.

குறிப்பிடத்தக்க சிட்டிகள் 
 ராஜா முதலியார் (Raja Mudaliar)
 நத்தானியேல் டான் (Nathaniel Tan)
 மெவின் கூ (Mavin Khoo)
 சைதான்யா ஆனந்த் (Chaitanya Anand)
 தேவநாயகம் வீரசிமிர் சிட்டி (Thevanaigam Veerasimir Chitty)

வெளி இணைப்புகள்
DRAVIDIAN TEMPLE ARCHITECTURE

மேற்கோள்

வெளி இணைப்புகள்

மலேசிய மக்கள்

சிங்கப்பூர் இனக்குழுக்கள்
மலாக்கா மக்கள்
அமில ஆலைடு

அமில ஏலைடு அல்லது ஏசைல் ஏலைடு, அசைல் ஆலைடு (Acyl Halide) என்பது ஒட்சிஅமிலமொன்றின் -OH கூட்டத்தை எதாவதொரு அலசன் அணுவினால் பிரதியீடு செய்வதன் மூலம் உருவாக்கப்படும் சேதனச் சேர்வையாகும்.

அவ்வமிலம் ஒரு காபொட்சிலிக் அமிலமாயின், அச்சேர்வை ஒரு –COX தொழிற்பாட்டுக் கூட்டத்தைக் கொண்டிருக்கும். இத்தொழிற்பாட்டுக் கூட்டம் ஒரு காபனைல் கூட்டத்தில் ஒற்றைப் பிணைப்பால் இணைக்கப்பட்ட அலசன் அணுவைக் கொண்டிருக்கும். அவ்வாறானதொரு அமில ஏலைட்டின் பொதுச் சூத்திரம் RCOX என எழுதப்படலாம். இங்கு R என்பது ஒரு அல்கைல் கூட்டமாகவும், CO என்பது காபனைல் கூட்டமாகவும், X  என்பது குளோரைட் போன்ற ஒரு ஏலைட்டாகவும் இருக்கலாம். அமில ஏலைட்டுக்களில் பெரும்பாலும் உருவாக்கப்படுபவை அமில குளோரைட்டுக்களாகும். எனினும், அசற்றைல் அயடைட்டே அதிகளவில் உற்பத்தி செய்யப்படுகின்றது. அசெற்றிக் அமில உற்பத்திக்காக, இது வருடாந்தம் பல பில்லியன் கிலோகிராம்கள் உருவாக்கப்படுகின்றன.

இதேபோல், சல்போனிக் அமிலத்தின் ஐதரொட்சில் கூட்டத்தை ஒரு அலசன் அணுவால் பிரதியிடுவதன் மூலம் உரிய சல்போனைல் ஏலைட்டை உருவாக்கலாம். பெரும்பாலும் இதில் குளோரைட் பயன்படுவதால் இவை சல்போனைல் குளோரைட்டு எனவே அழைக்கப்படுகின்றன.

மேற்கோள்கள்

வெளி இணைப்புகள் 

கரிமச் சேர்மங்கள்
அசைல் ஆலைடுகள்
வேதி வினைக்குழுக்கள்
லிசா கெரார்டு

லிசா கெரார்டு  (Lisa Germaine Gerrard, பிறப்பு  ஏப்ரல் 12, 1961)   ஆத்திரேலிய இசைக்கலைஞரும், பாடகரும் ஆவார்.தனது முந்தைய கூட்டாளி பிரென்டன் பெர்ரியுடன் உருவாக்கிய டெட் கேன் டான்சு என்ற இசைக்குழுவின் அங்கமாக பிரபலமானார்.

2000ஆம் ஆண்டில் வெளியானத் திரைப்படம் கிளாடியேட்டரில் லிசா அன்சு சிம்மருடன் இணைந்து பாடிய பாடலுக்கு கோல்டன் குளோப் விருதும் அகாதமி விருதுக்கான பரிந்துரையும் பெற்றது.

குரல் வளம்
கெரார்டின்  குரல்  சுருதி குறைந்த கட்டையில் (contralto) E3-F5 வீச்சில் உள்ளது.(பொதுவாக பாடகர்கள் Dயில் பாடுவார்கள்).இவரது குரல் ஆழமாக, கனமாக தனிப்பட்டு உள்ளதாக வர்ணிக்கப்படுகிறது.

அதேநேரம் மேல் ஸ்தாயியில் பாடக்கூடியத் திறனையும் பெற்றுள்ளார். த ஹோஸ்ட் ஆஃப் செரஃபிம், எலஜி,  ஸ்பேஸ் வீவர், கம் திஸ் வே மற்றும் ஒன் பெர்ஃபெக்ட் சன்ரைஸ்  போன்ற பாடல்கள் இதற்கு எடுத்துக்காட்டுகளாக உள்ளன.

இவர் தமது பாடல்களை அவரே உருவாக்கிய மொழிவடிவத்தில் பாடுகிறார்.

மேற்கோள்கள் 

1961 பிறப்புகள்
இசைக் கலைஞர்கள்
வாழும் நபர்கள்